Diari Oficial de la Generalitat Valenciana


Sumari del DOGV 6283, del 07-06-2010 (2010/6195)

Notificació de la sentència dictada en el judici verbal de desnonament per falta de pagament número 1146/2008.
--------------------------------------------------------------------------------------------------------------

### Dades del document

Número de DOGV
:   6283

Data del DOGV
:   07-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6195


Organisme emissor
:   Jutjat de Primera Instància i Instrucció Número 4 de Paterna

Tipus de document
:   Edicte

Notificació de la sentència dictada en el judici verbal de desnonament per falta de pagament número 1146/2008. [2010/6195]  
Judici verbal (desnonament per falta de pagament) 001146/2008  
Part demandant: Francisco Pascual Ballester.  
Part demandada: Fernando Piera Jiménez i Partitat Social Demòcrata.  
Sobre: altres verbals.   
En el judici a què es fa referència s'ha dictat la resolució que té el text que, literalment, és com segueix:  
«Sentència número 000074/2010  
Jutge que la dicta: José Matías Penades García.  
Lloc: Paterna (València).  
Data: 19 de maig de 2010.  
Part demandant: Francisco Pascual Ballester.  
Advocat: -  
Part demandada: Fernando Piera Jiménez i Partido Social Demócrata.  
Paterna, 19 de maig de 2010   
José Matías Penadés García, magistrat jutge titular del Jutjat de Primera Instància i Instrucció número 4 de Paterna i partit judicial, ha vist les actuacions del judici de desnonament per falta de pagament que se segueixen en aquest  
Jutjat sota el núm.1146/2008, sent la part demandant Francisco Pascual Ballester, que ha actuat representat per la procuradora senyora Guillén Larrea, i la part demandada Fernando Piera Jiménez i Partido Social Demócrata i vistos els següents,   
Dispositiva  
Estime la demanda formulada per la procuradora senyora Guillén Larrea en representació de Francisco Pascual Ballester contra Fernando Piera Jiménez i Partido Social Demócrata i declare que pertoca el desnonament sol·licitat, i en conseqüència declare resolt el contracte d'arrendament subscrit l'1 de desembre de 2007, existent entre les esmentades parts sobre local de negoci siti a Burjassot carrer del Maestro Lope, número 6 baixos, i condemne el demandat Fernando Piera, Partido Social Demócrata, que en el termini legal els deixe lliure, vacus i expedits, amb l'advertència que si no ho fera en l'esmentat termini serà llençat de l'habitatge i al seu càrrec el 29 de juny de 2010 a les 10.00 hores, i el condemna així mateix al pagament de la quantitat de 8.918 euros, com les rendes que es vencen fins el llançament per import de 350 euros mensuals, més l'IVA corresponent i amb imposició expressa de les costes al mateix demandat.   
Notifiqueu aquesta resolució a les parts i feu-los saber que contra aquesta es pot formular recurs d'apel·lació, que, si fa el cas, haurà de presentar-se en aquest Jutjat en el termini dels cinc dies següents a la seua notificació amb l'apercebiment que de conformitat amb l'article 449 de la Llei d'Enjudiciament Civil no s'admetrà el recurs, si en preparar-lo no manifesta acreditat per escrit, tenir satisfetes les rendes vençudes o aquelles que d'acord amb el contracte haja de pagar de bestreta.  
Aquesta és la meua sentència, que pronuncie, mane i firme.   
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat d'interposar-hi un recurs, amb la indicació dels pronunciaments que s'impugnen (article 457.2 LECn).   
Informació sobre el dipòsit per a interposar un recurs:   
De conformitat amb la disposició addicional 15 de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.   
El dipòsit s'haurà de constituir ingressant la citada quantitat en el banc Banesto, en el compte corresponent a aquest expediente (4534.0000 cc eeee aa) tot indicant, en el camp «concepte" el codi 02 civil-apel·lació" i la data de la resolució objecte de recurs amb el format dd/mm/aaaa.   
En el cas de realitzar l'ingrés mitjançant transferència bancària, després de completar el codi de compte corrent (0030.3124.221450148267), s'indicarà en el camp «concepte" el número de compte i la data que en la forma exposada en el paràgraf anterior.   
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de classe idèntica o diferent.   
Estan exceptuades de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Publicació. Aquesta sentència va ser donada, llegida i publicada pel magistrat/ada jutge/essa que la va dictar, mentre celebrava audiència pública en el dia de hui. Jo, la secretària judicial, en done fe, a Paterna, 19 de maig de 2010.  
Atés que es desconeix el domicili o la residència actuals de la part demandada, mitjançant la provisió de 19 de maig de 2010 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació del presente edicte al tauler d'anuncis del Jutjat per a portar a efecte la diligència de notificació de sentència als demandats.   
Paterna, 19 de maig de 2010.- La secretària judicial: María Macías Sánchez.